**NOTĂ INFORMATIVĂ**

la proiectul Regulamentului privind validarea competențelor profesionale corespunzătoare calificărilor de nivel 3, 4 și 5 CNC, dobândite în contexte de educație nonformală și informală

|  |
| --- |
| * + - 1. **Denumirea autorului și, după caz, a participanților la elaborarea proiectului** |
| Ministerul Educației și Cercetării |
| **2. Condiţiile ce au impus elaborarea proiectului de act normativ şi finalitățile urmărite** |
| Elaborarea proiectului Regulamentului privind validarea competențelor profesionale corespunzătoare calificărilor de nivel 3, 4 și 5 CNC, dobândite în contexte de educație nonformală și informală a fost determinată de punerea în aplicare a prevederilor art. 123 alin. (10) din Codul educației al Republicii Moldova nr. 152/2014 și angajamentele internaționale ale Republicii Moldova, asumate prin Acordul de Asociere între Republica Moldova și Uniunea Europeană. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul Regulamentului corespunde practicilor internaționale și nu contravine legislației Uniunii Europene. Implementarea prevederilor prezentului proiect nu va necesita modificarea altor acte normative. |
| **4. Principalele prevederi ale proiectului și evidențierea elementelor noi** |
| *Proiectul urmărește:*   * 1. Dezvoltarea și fortificarea în Republica Moldova a mecanismului de validare și certificare a competențelor profesionale dobândite în contexte de educație nonformală și informală în baza practicilor internaționale;   2. Stabilirea procedurii de evaluare a candidaților care solicită validarea și certificarea competențelor profesionale dobândite în contexte de educație nonformală și informală;   3. Instituirea Centrelor de validare a educației nonformale și informale în cadrul instituțiilor de învățământ profesioanl tehnic pentru cât mai multe meserii și specialități pentru a răspunde cererii pieții muncii și necesităților fiecărui cetățean care dorește să se încadreze în câmpul muncii și să-și dezvolte o carieră profesională de succes;   4. Crearea noilor oportunități educaționale pentru încadrarea în viața social-economică a cetățenilor din diaspora reveniți în țară, certificarea și valorificarea experienței profesionale acumulată la locul de muncă, precum și diseminarea bunelor practici internaționale;   5. Oportunitatea beneficiarilor de a deține Certificate de competență profesională care facilitează și legalizează angajarea în câmpul muncii a cetățenilor și posibilitatea verificării valabilității acestora la Centrul Tehnologiilor Informaționale și Comunicaționale în Educație, astfel încât să fie asigurată recunoașterea certificatelor în contextul Acordurilor bilaterale semnate de Republica Moldova cu alte țări. |
| **5. Fundamentarea economico-financiară** |
| Aprobarea proiectului Regulamentului nu va implica cheltuieli financiare suplimentare din bugetul public național. |
| **6. Modul de încorporare a actului în cadrul normativ în vigoare** |
| Proiectul a fost elaborat în corespundere cu dispozițiile legale și este în concordanță cu cadrul juridic existent. |
| **7. Avizarea şi consultarea publică a proiectului** |
| În conformitate cu art. 32 și art.34 din Legea nr. 100/2017 cu privire la actele normative, proiectul urmează a fi supus procedurii de avizare, consultare publică și expertizare. |
| **8. Constatările expertizei anticorupție** |
| Proiectul urmează a fi supus expertizei anticorupție. |
| **9. Constatările expertizei de compatibilitate cu legislația Uniunii Europene** |
| Proiectul nu intră în categoria actelor normative care necesită expertiza de compatibilitate cu legislația Uniunii Europene. |
| **10. Constatările expertizei juridice** |
| Proiectul urmează a fi expertizat de către Ministerul Justiției. |
| **11. Constatările altor expertize** |
| Nu au fost necesare. |

**Ministru Anatolie TOPALĂ**

*Ex. Baleca M. 022 23 27 21*